कुसमुंडा रोड पर नो एंट्री, बढ़ गई कोयलांचल के लोगों की परेशानी
राताखार बाइपास का निर्माण कार्य शुरू होने के बाद इस सड़क से भारी वाहनों का आवागमन प्रतिबंधित है। विकल्प के तौर पर कुसमुंडा से कोरबा की ओर आने-जाने वाले भारी वाहनों को सर्वमंगला चौक से कनबेरी नहर मार्ग होते चलाया जा रहा है। सर्वमंगला चाैक के पास से भारी वाहनों के टर्न होने की वजह से वैकल्पिक सड़क खोलते ही वहां जाम लगने लगी।
जिला प्रशासन ने कुछ दिन पहले जाम की स्थिति से राहत दिलाने के लिए इस मार्ग पर 6 घंटे की नो एंट्री लगा दी। अब दाेपहर 2 बजे से रात 8 बजे तक इमलीछापर से सर्वमंगला चौक के बीच भारी वाहनों के आवागमन पर प्रतिबंध लगा है। लेकिन नो एंट्री लगने के बाद कोयलांचल क्षेत्र से शहर के बीच आवागमन करने वालों की परेशानी पहले से ज्यादा बढ़ गई है। अब नो एंट्री के समय पर भले ही सर्वमंगला चौक से इमलीछापर तक भारी वाहन नहीं चलते। लेकिन इसके बाद के पूरे 18 घंटे तक भारी वाहनों का रेलमपेल सड़क पर लगा रहता है। दोनों दिशाओं में भारी वाहन चलते हैं। नो एंट्री से पहले अपडाऊन करने के चक्कर में भारी वाहन के चालक बेतरतीब ढंग से अधिक रफ्तार में वाहन चलाते हैं। इस कारण बाकी समय मार्ग पर जाम की स्थिति से लोगों को घंटों परेशान होना पड़ता है। सड़क दुर्घटना की संभावना भी बनी रहती है।
सुबह और रात को होती है जमकर दिक्कत
उपनगरीय क्षेत्रों से प्रतिदिन ड्यूटी, खरीदारी या सफर के लिए बड़ी संख्या में लोग शहर पहुंचते हैं। इनमें से आधे से ज्यादा लोग कोयलांचल की ओर से आते हैं। इसकी वजह कुसमंंुडा, गेवरा-दीपका, बांकीमोंगरा व हरदीबाजार जैसे बड़े क्षेत्र है। सुबह से लेकर देर रात तक मार्ग में आमलोगों की आवाजाही रहती है। खासकर सुबह के समय स्कूल-कॉलेज वाले छात्र भी शहर पहुंचते हैं। ऐसे में दोपहर से शाम के बीच नो एंट्री से लोगों को राहत मिलने के बजाए दिक्कत हो रही है।
आना-जाना मुश्किल
वन-वे सिस्टम कारगर
जो नो एंट्री का समय होते ही दोनों ओर भारी वाहनों को रोक दिया जाता हैं। कुसमुंडा में इमलीछापर से लेकर कुसमुंडा कालोनी व बांकीमोंगरा मार्ग की ओर भारी वाहन सड़क पर खड़े रहते हैं। इसी तरह कनबेरी नहर मार्ग पर भी सड़क पर भारी वाहनों का कब्जा रहता है। जिससे वाहन चालकों आना-जाना मुश्किल हाे जाता है।
कुसमुंंडा मार्ग पर नो एंट्री सिस्टम के बजाए वन-वे सिस्टम से भारी वाहनों को चलाया जाए तो लोगों को राहत मिलेगी। इमलीछापर व नहर मार्ग की ओर से 1-1 घंटे के अंतराल में अप व डाऊन दिशा में भारी वाहन भेजा जा सकता है। वाहनों की रफ्तार पर भी नियंत्रण रखना होगा। इससे सड़क का आधा हिस्सा भारी वाहन से मुक्त रहेगा और छोटी वाहनों को आने-जाने में असानी होगी। रफ्तार नियंत्रण से हादसे की आशंका कम हो जाएगी।
हसदेव बांगो बांध में सभी के लिए रहेगा पानी सुरक्षित, सबको होगा लाभ
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva